Document ID: 32002R1796

Kommissionens forordning (EF) nr. 1796/2002
af 9. oktober 2002
om ændring af forordning (EF) nr. 1491/2002 om gennemførelsesbestemmelser til de særlige foranstaltninger for vin, der er fastsat for regionerne i den yderste periferi ved Rådets forordning (EF) nr. 1453/2001 og (EF) nr. 1454/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima)(1), særlig artikel 34, og
ud fra følgende betragtninger:
(1) I artikel 31 i forordning (EF) nr. 1453/2001 blev der indført en ny støtte for lagring af vinen "verdelho" på Azorerne.
(2) Ifølge artikel 11, stk. 1, i Kommissionens forordning (EF) nr. 1491/2002(2) skal ansøgninger om støtte til lagring indgives til de relevante organer senest den 30. september 2002.
(3) For at gøre det muligt for de portugisiske myndigheder at få vedtaget de nationale forvaltningsakter, der er nødvendige af hensyn til støtteordningens forvaltning, bør den portugisiske anmodning om at få forlænget den fastsatte frist imødekommes som en undtagelse ene og alene for produktionsåret 2001/02, så fristen forlænges indtil den 15. november 2002.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Artikel 11, stk. 1, i forordning (EF) nr. 1491/2002 affattes således: "1. For produktionsåret 2001/02 indgives de støtteansøgninger, der er omhandlet i artikel 2, til de relevante organer senest den 30. september 2002, mens de støtteansøgninger, der er omhandlet i artikel 4, indgives senest den 15. november 2002."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. oktober 2002.

Labels: 18
17
19
6